MR-vizsgálati lelet

Páciens neve: \*\*\*\*\*\*\*\*\*\* CILLÉCSKE, DSH, kandúr; sz.: 2002 Tulajdonos: \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* Vizsgálat ideje: 2022. augusztus 9.

Beküldő állatorvos: \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

A teljes gerincoszlopról és a myelonról sagittalis T2 FSE, sagittalis T1 FSE, a thoracolumbalis szakaszról dorsalis T2 FSE, az elváltozást mutató szakaszokról transversalis T2 FSE, pre- és postcontrast transversalis T1 FSE, sagittalis STIR, postcontrast sagittalis T1 FSE\_fs szekvencia készült. A vizsgálat GE 1,5 T berendezéssel készült.

Az intervertebralis porckorongok T2 súlyozott szekvencián súlyos mértékben csökkent jelintenzitásúak; dehidráltak, degeneráltak.

13 bordapár és 7 lumbalis csigolya látható.

C2-C5 intervertebralis porckorongok bedomborodása látható a gerinccsatornába, liquortér- kompressziót okozva.

Th8, Th9 csigolyák síkjában a liquorterek alig ábrázolódnak, a myelon T2 súlyozott szekvencián heterogén, szerkezetnélküli, enyhén fokozott jelintenzitású. Th7-Th8 intervertebralis rés síkjától Th10 csigolya cranialis véglemezének síkjáig a gerinccsatorna jobb ventrolateralis, jobb lateralis részébe, legnagyobb kiterjedésében 11 és 6 óra közti régióban, a gerincvelői burkoktól el nem különíthető, többé-kevésbé éles határú térfoglaló képlet emelkedik be, Th8 csigolya caudalis harmadának síkjában súlyos myelonkompressziót okozva. A képlet T2 súlyozott szekvencián a myelonnál fokozottabb jelintenzitású, kissé heterogén, T1 súlyozott szekvencián izointenz, kontrasztanyagot kifejezett mértékben, homogén módon halmoz. A komprimált szakaszon a myelon enyhe, foltszerű kontraszthalmozást mutat.

A jobb vese jelentősen megnagyobbodott, többé-kevésbé szabályos alakú, a vesemedence csak ovalis alakú, tágult képletként ábrázolódik; a kéreg- és velőállomány nem elkülöníthető. Legnagyobb kiterjedése körülbelül 55 x 38 mm. A bal vese a szekvencián nem ábrázolódik teljes egészében.

Összegzés:

1. Th8-Th9 szakaszon nagy valószínűséggel intraduralis térfoglaló képlet; súlyos myelonkompresszió; intramedullaris T2 hyperintenzitás, kontraszhalmozás. Neoplasticus eredet, mint például meningioma, igen valószínű, intramedullaris érintettséggel; összességében lymphoma felmerül. Gyulladásos eredet valószínűsége lényegesen kisebb. Definitív diagnózis szövettani mintavétellel adható.
2. C2-C5 liquortér-kompresszió.
3. Jobb vesedysplasia / térfoglalás felmerül. Definitív diagnózis szövettani mintavétellel adható.

Budapest, 2022. augusztus 10.

\*\*\*\*\*\*\*\*\*\*\*\*\*\*\*

Vetscan Képalkotó Diagnosztika

